stanford-oval/wikipedia huggingface dataset:
Liezel Huber

| Liezel Huber |
| --- | --- |

Henkilötiedot
Syntynyt: 21. elokuuta 1976 
Tennispelaaja
Pituus:  180  cm
Paino:  71 kg
Kätisyys:  oikeakätisyys, kahden käden rysty
Ammattilaisena:  1993–
Palkintorahat:  6 303 795 USD
Kaksinpeli
Paras sijoitus:  24
Voitot/tappiot:  175–159
Nelinpeli
Paras sijoitus:  
Voitot/tappiot:  792–398
Aiheesta muualla
www.blackandhuber.com
ITF
WTA
Liezel Huber (o.s. Horn, s. 21. elokuuta 1976 Durban, Etelä-Afrikka) on tennispelaaja. Nykyinen asuinpaikka on Yhdysvallat, jota hän myös edustaa.
Hän on voittanut yhdessä Cara Blackin kanssa naisten nelinpelin mestaruuden Wimbledonissa vuosina 2005 ja 2007, Australian avoimissa 2007 sekä Yhdysvaltain avoimissa 2008. Marraskuussa 2007 hän nousi Blackin kanssa WTA:n arvolistalla naisten nelinpelin ykköseksi. Vuonna 2011 hän voitti Yhdysvaltain avoimet Lisa Raymondin parina.
Sekanelinpelissä Huber on pelannut Grand Slam -turnauksen loppuottelussa viisi kertaa. Hän on saavuttanut voiton kaksi kertaa: Ranskan avoimissa 2009 parinaan Bob Bryan ja Yhdysvaltain avoimissa 2010 parinaan Bob Bryan. Loppuottelun häviävänä osapuolena hän oli Wimbledonissa 2001 parinaan Mike Bryan, Australian avoimissa 2005 parinaan Kevin Ullyett sekä Yhdysvaltain avoimissa 2008 parinaan Jamie Murray.
Vuonna 2005 Huber perusti hyväntekeväisyyssäätiön tukemaan hurrikaani Katrinan uhreja.
Aiheesta muualla

Kuvia tai muita tiedostoja aiheesta Liezel Huber Wikimedia Commonsissa
Huber WTA:n verkkosivuilla
Huber ITF:n verkkosivuilla (Arkistoitu – Internet Archive)
↑  Modèle [[Modèle:Lien web|Malline:Lien web]] : parametri  url  puuttuu. WTA:n kotisivutUrl . Tieto on haettu Wikidatasta.
Eva Hemming

| Eva Hemming |
| --- | --- |
 Eva Hemming 1940-luvulla
Henkilötiedot
Koko nimi:  Eva Lisa Hemming
Syntynyt: 12. tammikuuta 1923 Helsinki
Kuollut: 15. tammikuuta 2007 (84 vuotta) Turku
Ammatti:  käsikirjoittaja, näyttelijä, tanssitaiteilija
Puoliso:  Leif Wager
Aiheesta muualla
IMDb 
Elonet
Svensk Filmdatabas
Eva Lisa Hemming (12. tammikuuta 1923 Helsinki – 15. tammikuuta 2007 Turku) oli suomalainen käsikirjoittaja, näyttelijä ja tanssitaiteilija.
Ura

Hemming opiskeli balettitanssijaksi Helsingissä ja Tukholmassa. Hänen opettajiaan olivat pietarilaissyntyinen Elisabeth Apostoli ja vapaan tanssin maineikas edustaja Maggie Gripenberg. Lisäksi hän opiskeli myös Svenska Teaternin oppilaskoulussa. Suomalaisen oopperan baletissa hän oli 1940–1946. Sotien jälkeen hän matkusteli ja myös opiskeli ulkomailla.
Eläkkeelle jäätyään Hemming alkoi pitää steppauksen alkeiskursseja ja edisti voimakkaasti kyseisen tanssilajin uudelleen virinnyttä harrastusta Suomessa. Hänen oppilaansa perustivat 1971 Suomen tiettävästi ensimmäisen steppiyhdistyksen Tap-Stepin.
Steppitunneilla New Yorkissa hän näki itämaista tanssia ja kiinnostui siitä niin, että kun hän Suomeen palattuaan perusti 1977 oman tanssikoulun, hän opetti paitsi balettia myös itämaista tanssia. Hän teki myös koreografioita muun muassa Suomen Kansallisteatterille. Hänelle myönnettiin Pro Finlandia -mitali vuonna 1977.
Hemmingillä oli tanssialan liike Ballerina shop, jonka hän perusti Leif Wagerin kanssa vuonna 1963.
Yksityiselämä

Hemmingin puoliso oli näyttelijä Leif Wager (1922–2002). Heillä oli kaksi tytärtä. Hemming on haudattu Hietaniemen hautausmaalle Taiteilijanmäelle.
Filmografia

| Vuosi | Elokuva | Rooli |
| --- | --- | --- |
| 1947 | Pikajuna pohjoiseen | Raili Oras, pelastusarmeijalainen |
| 1947 | Tåg norrut | Raili Oras, pelastusarmeijalainen |
| 1948 | Haaviston Leeni  | Maiju |
| 1953 | Kolmiapila | hoitajatar |
Lähde:
Teokset

Steppaa kanssani.  Helsinki:  Fazer, 1979.  ISBN 951-757-072-4.
Hymy nuoruudelle.  (muistelmat)  Helsinki:  Otava, 1979.  ISBN 951-1-11898-6.
Lumoojatar Pietarista: Elisabeth Apostolin ihmeellinen elämä.  Porvoo:  WSOY, 1996.  ISBN 951-0-21276-8.
Ferrari SF-23

| Ferrari SF-23 |
| --- | --- |

Talli:   Ferrari
Suunnittelija(t):   Frédéric Vasseur
Kuljettajat:  16.  Charles Leclerc 55.  Carlos Sainz Jr.
Testikuljettajat:  99.  Antonio Giovinazzi  Robert Shwartzman  Antonio Fuoco  Davide Rigon
Teknisiä tietoja
Renkaat:  P Pirelli
Runko:  SF-23
Moottori:  Ferrari
Kilpailuhistoria
Debyytti:   Bahrainin GP 2023
Kilpailuja:  22
Voittoja:  1
Paalupaikkoja:  7
Nopeimpia kierroksia:  0
Palkintosijoja:  9
MM-pisteitä:  406
Valmistajien maailmanmestaruuksia:  0
Kuljettajien maailmanmestaruuksia:  0
Viimeinen kilpailu:  Abu Dhabin GP 2023
Ferrari SF-23 oli Formula 1 -talli Ferrarin käyttämä auto kaudella 2023. Autolla kilpailivat Charles Leclerc ja Carlos Sainz Jr.
Formula 1 -tulokset

Lihavointi tarkoittaa paalupaikkaa, kursivointi kilpailun nopeinta kierrosta. Muut selitteet löytyvät täältä.
| Kausi | Talli | Moottori | Renkaat | Kuljettajat | 1 | 2 | 3 | 4 | 5 | 6 | 7 | 8 | 9 | 10 | 11 | 12 | 13 | 14 | 15 | 16 | 17 | 18 | 19 | 20 | 21 | 22 | Pisteet | Sijoitus |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 2023 | Ferrari | Ferrari | P |  | BHR | SAU | AUS | AZE | MIA | MON | ESP | CAN | AUT | GBR | HUN | BEL | NED | ITA | SIN | JPN | QAT | USA | MXC | SÃP | LVG | ABU | 406 | 3. |
| 2023 | Ferrari | Ferrari | P |  Charles Leclerc | Kesk. | 7 | Kesk. | 32 | 7 | 6 | 11 | 4 | 2 | 9 | 7 | 35 | Kesk. | 4 | 4 | 4 | 5 | DSQ3 | 3 | DNS5 | 2 | 2 | 406 | 3. |
| 2023 | Ferrari | Ferrari | P |  Carlos Sainz Jr. | 4 | 6 | 12 | 55 | 5 | 8 | 5 | 5 | 63 | 10 | 8 | Kesk.4 | 5 | 3 | 1 | 6 | DNS6 | 36 | 4 | 68 | 6 | 18† | 406 | 3. |
| 2023 | Ferrari | Ferrari | P |  Robert Shwartzman |  |  |  |  |  |  |  |  |  |  |  |  | TD |  |  |  |  |  |  |  |  | TD | 406 | 3. |
Aiheesta muualla

Kuvia tai muita tiedostoja aiheesta Ferrari SF-23 Wikimedia Commonsissa
Lisa-Marie Karlseng Utland

Lisa-Marie Karlseng Utland vuonna 2016.
Lisa-Marie Karlseng Utland (s. 19. syyskuuta 1992) on norjalainen jalkapalloilija. Hän on pelipaikaltaan hyökkääjä. Hän on pelannut Norjan naisten maajoukkueessa vuoden 2019 MM-kilpailujen päättyessä 46 maaottelua ja tehnyt niissä 15 maalia. MM-kilpailuissa 2019 hän pelasi avauskokoonpanossa kahdessa ottelussa ja tuli vaihdosta kentälle kolmessa ottelussa. Hän teki maalin alkulohko-ottelussa Nigeriaa vastaan.
Utland edustaa seuratasolla ruotsalaista FC Rosengårdia.
Fight Like a Brave

| ”Fight Like a Brave” Red Hot Chili Peppers |
| --- | --- | --- |

Singlen tiedot
 Albumilta: The Uplift Mofo Party Plan
 Äänitetty : toukokuussa 1987
 Julkaistu: 29. syyskuuta 1987
 Tuottaja(t): Michael Beinhorn
 Tyylilaji: Funk rock Rap rock Funk metal
 Kesto: 03.52
 Levy-yhtiö: EMI
Red Hot Chili Peppersin muut singlet
| ”Hollywood” 1985 | ”Fight Like a Brave” 1987 | ”Me and My Friends” 1987 |
Fight Like a Brave on rockyhtye Red Hot Chili Peppersin kappale, joka löytyy vuoden 1987 albumilta The Uplift Mofo Party Plan. Se oli albumin ensimmäinen single ja kappale, joka julkaistiin vuonna 1987, kappaleelle tehtiin myös musiikkivideo samana vuonna. Kappale oli Red Hot Chili Peppersin "suuri" hitti, mutta vaikka albumi myi kultaa Yhdysvalloissa, eivät kappale ja albumi saavuttaneet mega-suosiota.
Kappale kuullaan Tony Hawk's Pro Skater 3 -pelissä ja se löytyy myös yhtyeen kokoelma-albumilta What Hits!?.
Tausta

Yhtyeen basisti Flea oli potkaissut yhtyeen laulajan Anthony Kiediksen pois yhtyeestä, tämän huumeriippuvuuden takia. Tullakseen taas selväksi Kiedis palasi äitinsä luokse Michiganiin, mennäkseen huumevieroitukseen. Tultuaan selväksi hän soitti Flealle, että hän oli onnistunut selättämään riippuvuutensa. Hän pääsi takaisin yhtyeeseen ja heti paluumatkalla lentokoneessa hän alkoi kirjoittaa sanoituksia. Kappale kertoo hänen kuukauden kestäneestään vieroituksestaan, kokouksissa käymisistä ja riippuvuutensa päihittämisestä ja innosta uutta elämää kohti.
Musiikkivideo

Kappaleesta tehtiin myös musiikkivideo, samana vuonna kun se oli julkaistu singlenä. Video kerto samaa sanaa kuin kappaleen sanatkin. Pimeällä kujalla ja kokouksissa oloa sekä kannatuspuheen pitämistä. Videon ohjannut Dick Rude, joka ohjasi myös edellisen Red Hot Chili Peppersin musiikkivideon, kappaleen Catholic School Girls Rule vuonna 1986. Hän ohjannut myös kappaleen Universally Speaking musiikkivideon vuonna 2003, joka oli kolms Red Hot Chili Peppersille.
Lintumies

Lintumies voi tarkoittaa seuraavia:
lintumies, Tangata manu, Pääsiäissaarella lintumieskultin yhteydessä aikoinaan vuosittain järjestetyn kilpailun voittaja
Lintumies, Seppo Putkisen ohjaama elokuva vuodelta 1978
Lintumies, Säpin albumi vuodelta 1989
Lintumies, Mikki Kausteen albumi vuodelta 2013
Lintumies, Linnut-lehden entinen nimi.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Lintumies”, voi hakea sivunnimihaulla, laajalla sivunnimihaulla tai tekstihaulla.
Lintumetsä

Lintumetsä on asuinalue Nurmijärven Klaukkalassa. Asuinalue koostuu uudesta 2014 jälkeen rakennetusta sekä vanhemmasta 1960–1970-luvuilla rakennetusta omakoti- ja paritaloalueesta. Asuinalueella on neljä lasten leikkikenttää ja Lepsämän päiväkoti, ja alue onkin lapsiperheiden suosiossa.
Lintumetsässä sijaitsevat ratsastustalli, kioskipitseria, hierojia ja kauneushoitola. Lähialueilta löytyy lisäksi verkkokauppayrittäjiä sekä esimerkiksi hunajan tuotantoa. Kirjasto- ja jäätelöautot vierailevat Lintumetsässä säännöllisesti. Lintumetsässä on järjestetty vuosittain vuodesta 2018 Lintumetsän Eloilta -niminen koko perheen tapahtuma. Vuonna 2019 tapahtumaan osallistui jopa 300 lähialueen asukasta.
Lähin uima- ja veneranta, Valkjärvi, sijaitsee noin 1,5 km:n päässä. Klaukkalan keskustaan on matkaa noin 4 km, Luukin ulkoilualueelle Espooseen noin 7 km. Paikallisliikenteen bussit kulkevat Lepsämäntieltä.
Kuuluisia Lintumetsässä asuvia tai asuneita ovat Antti Kalliomäki ja edesmennyt Aki Sirkesalo. Lintumetsässä on myös asunut nykyään Lepsämän puolella asuva entinen pääministeri Matti Vanhanen. Lepsämä sijaitsee aivan Lintumetsän vieressä.
Lisa Andreas

Lisa Andreas
Lisa Andreas (kreik. Λίζα Ανδρέας, Líza Andréas, s. 22. joulukuuta 1987 Kent) on englantilais-kyproslainen laulaja ja Kyproksen vuoden 2004 euroviisuedustaja.
Andreaan isä on englantilainen ja hänen äitinsä on kyproksenkreikkalainen. Vaikka Andreas syntyi Englannissa, hänet kastettiin Kyproksella. Nuoruutensa hän asui Nikosiassa mutta palasi Englantiin, kun hänen isoisänsä alkoi sairastella. Andreas otti jo 11-vuotiaana osaa englantilaisen pubin karaokekilpailuun.[lähde? ]
Lisa Andreas voitti myöhemmin Gillinghamissa pidetyn kilpailun ja alkoi esiintyä satunnaisesti. Hän teki hyväntekeväisyyskeikkoja kerätäkseen rahaa muun muassa WTC-iskujen uhreille ja leukemiaa sairastaville lapsille. Lisäksi hän on esiintynyt Europride- ja Leicester Pride -kulkueissa ja tehnyt poliisien kanssa yhteistyötä näpistelyn kitkemiseksi.[lähde? ]
16-vuotiaana vuonna 2004 Andreas edusti Kyprosta Eurovision laulukilpailussa sijoittuen viidenneksi kappaleellaan Stronger Every Minute. Hän oli vuoden 2004 kilpailun nuorin osanottaja.
Euroviisujen jälkeen Andreas on levyttänyt itse säveltämäänsä musiikkia.[lähde? ]
Aiheesta muualla

Viralliset kotisivut (Arkistoitu – Internet Archive)
Ferrari FXX-K

| Ferrari FXX-K |
| --- | --- |

Valmistustiedot
Valmistusmaa:   Italia
Valmistaja:  Ferrari
Valmistusvuodet:  2015–2017
Tuotantomäärä:  40
Luokka:  superauto
Teknisesti samankaltaisia:  Ferrari LaFerrari
Käyttövoima:  hybridi
Ferrari FXX-K on Ferrarin rata-auto, joka perustuu LaFerrariin. Sen edeltäjiä olivat FXX ja 599XX. Vuonna 2016 FXX-K palkittiin Compasso d'Oron teollisen muotoilun palkinnolla.
Yleiskatsaus

FXX-K on kehitetty Ferrarin tutkimukseen ja kehitykseeen. Kirjain K uuden auton nimessä tarkoittaa kinetic energy recovery system -järjestelmää (KERS), jota käytetään maksimoimaan suorituskyky. FXX-K:ta ei ole tarkoitettu käytettäväksi kilpailussa, ja se on kehitetty antamaan tinkimätön kokemus kuljettajalle. Sillä ei myöskään saa ajaa kadulla.
FXX-K esiteltiin Yas Marina Circuitilla loppuvuodesta 2014.
Ferrari FXX-K Evo

Vuonna 2017 Ferrari esitteli FXX-K:sta parannellun version, FXX-K Evon. Se on aerodynamiikkapaketti, jonka voi asentaa FXX-K:hon. Sen pitovoima on 23% suurempi kuin tavallisessa FXX-K:ssa ja 75% suurempi kuin LaFerrarissa. FXX-K Evo on myös kevyempi kuin FXX-K.
Aiheesta muualla

Kuvia tai muita tiedostoja aiheesta Ferrari FXX-K Wikimedia Commonsissa
Ferrari FXX-K
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Ferrari FXX-K
Ferrari 458 -malliin perustuva Ferrari FXX-K -koemalli, joka on esillä Ferrari-museossa.
Käännös suomeksi
Lisa-Marie Koroll

| Lisa-Marie Koroll |
| --- | --- |

Henkilötiedot
Koko nimi:  Lisa Marie Koroll
Syntynyt: 26. joulukuuta 1997 (ikä 26) Eisenach, Saksa
Ammatti:  näyttelijä, malli, laulaja, kirjailija
Näyttelijä
Aktiivisena:  2005–
Aiheesta muualla
IMDb
Lisa-Marie Koroll (s. 26. joulukuuta 1997 Eisenach, Saksa) on saksalainen näyttelijä, malli, laulaja ja kirjailija. Hän tuli tunnetuksi vuoden 2014 elokuvasarjasta Bibi ja Tina. Koroll näyttelee päärooleissa yhdessä laulaja Lina Larissa Strahlin kanssa. Koroll esittää Tina Martinia.
Ura

Lisa-Marie Koroll debytoi vuonna 2005 lapsinäyttelijänä televisiosarjassa Familie Dr. Kleist, jossa hänet nähtiin Clara Hoferin roolissa toisesta yhdeksänteen ja viimeiseen tuotantokauteen.  Kesällä 2013 hänet otettiin Tina Martinin nimirooliin radionäytelmäsarjan Bibi ja Tina elokuvasovituksissa.  Hän esiintyi ensimmäisessä elokuvassaan Tina Martinin roolissa elokuvassa Bibi ja Tina.  Sen ohjasi Detlev Buck ja se julkaistiin 6. maaliskuuta 2014.
Hän näytteli jatkuvasti Tinan roolia kaikissa kolmessa sarjan elokuvassa.  Koroll kävi Albert-Schweitzer-Gymnasiumia Ruhlassa ja suoritti Abiturinsa siellä vuonna 2016. Koroll ei ole rajoittunut näyttelemiseen, hän on myös kirjailija. Hänen ensimmäinen kirjansa (saksa: Lass Konfetti für dich regnen: Sei glücklich, nicht perfekt) julkaistiin vuonna 2017.
Vuonna 2019 hänet otettiin päärooliin RTL Zwei -televisiosarjassa We are now ja elokuvassa Misfit ja Abikalypse.  Vuonna 2015 hänelle myönnettiin "Bunte New Faces Award" roolista elokuvassa Bibi ja Tina.
Frances Sheridan

| Frances Sheridan |
| --- | --- |
 Frances Sheridan teoksesta The History of Nourjahad
Henkilötiedot
Syntynyt: 1724 Dublin, Irlanti
Kuollut: 26. syyskuuta 1766 Blois, Ranska
Ammatti:  romaanikirjailija, näytelmäkirjailija
Kirjailija
Salanimi: Sidney Bidulph ja Catharine Sidney Bidulph 
Aiheesta muualla
Löydä lisää kirjailijoitaKirjallisuuden teemasivulta
Frances Sheridan (o.s. Chamberlaine, 1724 Dublin – 26. syyskuuta 1766 Blois) oli angloirlantilainen romaani- ja näytelmäkirjailija.
Elämä

Frances Chamberlainen isä, Dr. Phillip Chamberlaine, työskenteli anglikaanisen kirkon palveluksessa. Vuonna 1747 hän nai näyttelijä Thomas Sheridanin. Samoihin aikoihin hän alkoi kirjoittaa ensimmäistä romaaniaan Eugenia and Adelaide. Sheridanin pariskunta muutti pysyvästi Lontooseen 1758. Lontoossa Frances Sheridan tapasi Samuel Richardsonin, joka rohkaisi häntä kirjailijanuralle. Frances Sheridanin menestynein romaani Memoirs of Miss Sidney Bidulph (1761) on päiväkirjamuotoinen. Se on saanut vaikutteita Richardsonin teoksesta Pamela. Sittemmin Frances Sheridan siirtyi näytelmäkirjallisuuteen; kaksi hänen näytelmistään esitettiin lontoolaisessa Drury Lane -teatterissa 1760-luvulla.
Frances Sheridan oli kuuluisan näytelmäkirjailija Richard Brinsley Sheridanin äiti, ja hänen poikansa varhaistuotanto sai runsaasti vaikutteita äidin näytelmistä. Frances Sheridan kuoli 42-vuotiaana Blois'issa Ranskassa. Hänen pojantyttärensä Alicia LeFanu julkaisi hänen elämäkertansa 1824.
Teoksia > Näytelmiä

The Discovery (1763)
The Dupe (1764)
A Trip to Bath (1765)
Teoksia > Romaaneja

Memoirs of Miss Sidney Bidulph (1761)
The History of Nourjahad (1767)
Conclusion of the Memoirs (1767)
Eugenia and Adelaide (julkaistiin 1791)
Lisa-Maria Moser

| Lisa-Maria Moser |
| --- | --- |

Henkilötiedot
Syntynyt: 28. maaliskuuta 1991 (ikä 33)
Kansalaisuus:   Itävalta
Tennispelaaja
Kätisyys:  oikea
Kaksinpeli
Paras sijoitus:  322. (14.10.2013)
Voitot/tappiot:  105–107
Nelinpeli
Paras sijoitus:  480  (4. toukokuuta 2015)
Voitot/tappiot:  24–34
Aiheesta muualla
ITF
WTA
Lisa-Maria Moser (s. 28. maaliskuuta 1991) on itävaltalainen tennispelaaja. Parhaimmillaan hän on ollut kaksinpelissä WTA-listan sijalla 322 lokakuussa 2013. Hän on voittanut urallaan yhden ITF-turnauksen kaksinpelissä.
Heinäkuussa 2013 Moser eteni puolivälieriin Bad Gasteinin WTA-turnauksessa. Tämä oli ensimmäinen kerta kun hän pelasi WTA-turnauksen pääsarjassa. Puolivälierissä hän hävisi Andrea Hlaváčkoválle.
Aiheesta muualla

Lisa-Maria Moser WTA:n sivuilla (englanniksi)
Lisa-Maria Moser ITF:n sivuilla (englanniksi)
Fight Night

| Fight Night |
| --- | --- |
Kehittäjä:  Electronic Arts EA Canada (2009–2011)
Julkaisija:  Electronic Arts
Lajityyppi:  urheilu, taistelupeli
Alusta:  iOS PlayStation 2 PlayStation 3 PlayStation Portable Xbox 360
Ensijulkaisu:  Fight Night 2004 (2004)
Viimeisin julkaisu:  Fight Night Champion (2011)
Aiheesta muualla
MobyGames
Lisää peliartikkeleitaVideopelien teemasivulla
Fight Night on EA Sportsin julkaisema nyrkkeilypelisarja. Se on jatkoa EA:n aiemmin julkaisemille nyrkkeilypeleille Foes of Ali ja Knockout Kings. Jokaisen pelin pelimuotoina ovat yksittäiset ottelut pelaajan/pelaajien valitsemien klassisten nyrkkeilijöiden välillä, ura-peli ja harjoitus-pelit.
Osat

Fight Night 2004 (2004)
Fight Night Round 2 (2005)
Fight Night Round 3 (2006)
Fight Night Round 4 (2009)
Fight Night Champion (2011)
Pelaaminen > Total Punch Control

Sarja ensimmäinen osa Fight Night 2004 ilmestyi vuonna 2004 ja esitteli käyttäjille PlayStation 2-konsolin analogista ohjainta hyödyntävän Total Punch Control-systeemin, mikä tuolloin erotti pelisarjan muista nappeja käyttävistä kamppailupeleistä. Total Punch Controlia on hyödynnetty kaikissa pelin saamissa jatko-osissa, mutta sitä on uudistettu ajoittain. Esimerkiksi Fight Night: Round 2-peliin oli lisätty Haymaker-isku, jonka ansiosta vastustajan pystyi iskemään heikkoon tilaan yhdellä voimakkaalla, mutta hitaalla, iskulla. Fight Night: Round 3-peliin oli lisätty vielä Haymakeria tehokkaampi isku, joka oli nimetty Flash KO'ksi. Isku on Haymakeria hitaampi ja voimakkaampi, ja pystyy kaatamaan vastustajan kanveesiin heti.
Aiheesta muualla

Pelisarja MobyGamesissä (englanniksi)
-pelisarja
2004
Round 2
Round 3
Round 4
Champion
Lintumalaria

Lintumalaria on pääasiassa Plasmodium relictum -itiöeläimen aiheuttama linnuissa esiintyvä sairaus.
Lintumalariaa esiintyy trooppisilla alueilla. Sitä levittää Culex quinquefasciatus -niminen hyttyslaji. Plasmodium relictumin lisäksi tautia aiheuttavat vähäisemmässä määrin myös Plasmodium anasum- ja Plasmodium gallinaceum -alkueliöt, erityisesti siipikarjassa. Alkueliö lisääntyy veren punasoluissa ja lisääntyessään aiheuttaa linnussa anemiaa. Anemian seurauksena lintu voi heikentyä ja kuolla. Lintumalariaa on erityisesti varpuslinnuissa ja papukaijoissa. Tauti on levinnyt muualta tuodun siipikarjan ja lemmikkilintujen mukana muun muassa Tyynenmeren saarille. Lintumalaria on osaltaan aiheuttanut sukupuuttoja lintujen keskuudessa, ja muun muassa Havaijilla pelätään taudin uudelleen leviämistä. Lintumalaria on määritelty yhdeksi maailman sadasta haitallisimmasta vieraslajista.
Ainoat keinot taistella tautia vastaan ovat sääskikantojen säätely eli käytännössä seisovan veden kosteikkojen kuivaaminen ja lintujen paikasta toiseen siirtelemisen lopettaminen. Vaikka lintumalariaa on aina esiintynyt luonnossa, on ihminen vastuussa taudin aiheuttamista sukupuutoista.
Aiheesta muualla

ONKI-selain
Ludwig Laqueur

Ludwig Laqueur
Ludwig Laqueur (25. heinäkuuta 1839–20. huhtikuuta 1909) oli saksalainen silmälääkäri, joka syntyi Festenbergissä Sleesiassa.
Laqueur opiskeli lääketiedettä Breslaussa ja Berliinissä ja valmistui tohtoriksi vuonna 1860. Vuosina 1863–1869 hän työskenteli Richard Liebreichin assistenttina silmätautisairaalassa Pariisissa. Vuonna 1873 hänestä tuli apulaisprofessori Strasbourgin yliopistoon, jossa hän sai täydet professorinvaltuudet 1877.
Laqueur tunnetaan fysostigmiiniä – kalabarpavussa esiintyvää antikoliiniesteraasina toimivaa alkaloidia – koskevista tutkimuksistaan. Hän julkaisi 1876 kirjoitelman Ueber eine neue therapeutische Verwendung des Physostigmin, jossa suositteli yhdistettä glaukooman eli silmänpainetaudin hoitoon. Yhdistettä käytetään tähän tarkoitukseen edelleen. Laquer huomasi, että kalabaruutteet alensivat silmänpainetta merkittävästi. Hän kärsi itsekin glaukoomasta, minkä vuoksi hän pystyi itse todentamaan tutkimustuloksensa. Tämä pidettiin kuitenkin hänen kollegoiltaan salassa hänen kuolemaansa asti.
Käännös suomeksi
Fight Night Round 3

| Fight Night Round 3 |
| --- | --- |

Kehittäjä:  Electronic Arts
Julkaisija:  EA Sports
Pelisarja:  Fight Night
Julkaistu:  NA 20. helmikuuta 2006EU 10. maaliskuuta 2006 PlayStation 3 6. joulukuuta 2006
Lajityyppi:  Urheilupeli
Pelimuoto:  Yksinpeli
Ikäluokitus:  PEGI: 16
Alusta:  Xbox, Xbox 360, PlayStation Portable, PlayStation 2, PlayStation 3
Lisää peliartikkeleitaVideopelien teemasivulla
Infobox OK : 
Fight Night: Round 3 on vuonna 2006 julkaistu nyrkkeilyaiheinen videopeli. Pelin kehitti Electronic Arts ja se julkaistiin muun muassa Xboxille, PSP:lle ja PlayStation 2:lle. Peli on samalla kolmas osa Fight Night -pelisarjassa.
Pelattavuus

Pelissä on mahdollisuus luoda oma hahmo ja otella sillä näytösotteluita oikeiden lisenssoitujen nyrkkeilijöiden ohessa. Lisäksi voi pelata ESPN Classic otteluita, jossa otellaan menneitä klassisia nyrkkeilyotteluita, kuten Arturo Gatti vastaan Micky Ward. Mukana on myös uratila, jossa voi luoda uraa omalla luodulla hahmolla tai pelissä olevilla oikeilla nyrkkeilijöillä. Uratilassa pelaaja aloittaa amatööritasolta, tarkoituksenaan nyrkkeillä tiensä kohti ammattilaiskehiä. Uran aikana pelaajan on kehitettävä hahmoaan harjoittelemalla eri osa-alueita eri valmentajien alaisuudessa. Lisäksi otteluista riippuen pelaaja saa palkkioita voitetuista otteluista ja mahdollisesti myös bonusrahaa. Toisin kuin edeltäjiinsä verrattuna uratilassa ei ole ranking sijoitusta vaan erinäisiä sopimuksia, joiden aikana pelaajan on harjoiteltava itsensä kuntoon ottelua varten.
Ottelijat

Mukana on 27 nyrkkeilijää eri vuosikymmeniltä, joiden lisäksi muutama piilotettu kuvitteellinen ottelija.
| 0 | 1 | 2 | 3 | 4 | 5 |
| --- | --- | --- | --- | --- | --- |
|  Raskassarja  Muhammad Ali   Joe Frazier   Evander Holyfield‡   Roy Jones Jr.‡   James Toney‡   Calvin Brock   Floyd Patterson   Goliath♠   Big E♠  |  Raskas keskisarja  Evander Holyfield‡   Roy Jones Jr.‡   Jeff Lacy   James Toney‡   Rey Mo♠  |  Keskisarja  Bernard Hopkins   Jake LaMotta   Ray Leonard‡   Ray Robinson‡   Jermain Taylor   Winky Wright   Oscar de la Hoya‡   Marvin Hagler   Roy Jones Jr.‡   Roberto Duran  |  Välisarja  Roberto Duran‡   Arturo Gatti‡   Ricky Hatton   Ray Leonard‡   Ray Robinson‡   Micky Ward   Oscar de la Hoya‡  |  Kevytsarja  Diego Corrales‡   Roberto Duran‡   Arturo Gatti‡   Juan Lazcano   Vicente Escobedo   Jesus Chavez   Érik Morales‡   Marco A. Barrera‡  |  Höyhensarja  Marco A. Barrera‡   Diego Corrales‡   Érik Morales‡   Manny Pacquiao  |
‡ Voi otella useammassa painoluokassa.
♠ Salainen hahmo.
Aiheesta muualla

Kotisivut (englanniksi)
-pelisarja
2004
Round 2
Round 3
Round 4
Champion